Document ID: 32001R1564

32001R1564
L 208/14
SLUŽBENI LIST EUROPSKE UNIJE
31.07.2001.
UREDBA KOMISIJE (EZ) br. 1564/2001
od 31. srpnja 2001.
o izmjeni Uredbe (EZ) br. 562/2000 u vezi s vakuumskim pakiranjem određenih komada govedine iz intervencije i o ispravku Uredbe (EZ) br. 1209/2001
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 1254/1999 od 17. svibnja 1999. o zajedničkoj organizaciji tržišta govedine i teletine (1), kako je zadnje izmijenjena Uredbom (EZ) br. 1512/2001 (2), a posebno njezin članak 47. stavak 8.,
budući da:
(1)
Uredbom Komisije (EZ) br. 562/2000 od 15. ožujka 2000. o utvrđivanju detaljnih pravila za primjenu Uredbe Vijeća (EZ) br. 1254/1999 u vezi s otkupom govedine (3), kako je zadnje izmijenjena Uredbom (EZ) br. 1082/2001 (4), posebno su utvrđena pravila o pakiranju komada odmah nakon otkoštavanja mesa i posebni zahtjevi za otkoštavanje mesa iz intervencije.
(2)
Na temelju iskustva, potrebno je razjasniti situaciju s obzirom na mogućnost vakuumskog pakiranja određenih pojedinačnih komada govedine iz intervencije. Uredbu (EZ) br. 562/2000 treba stoga na odgovarajući način izmijeniti.
(3)
Članak 1. stavak 2. točka (b) engleske verzije Uredbe Komisije (EZ) br. 1209/2001 od 20. lipnja 2001. o odstupanju od Uredbe (EZ) br. 562/2000 o utvrđivanju detaljnih pravila za primjenu Uredbe Vijeća (EZ) br. 1254/1999 u vezi s otkupom govedine (5), kako je izmijenjena Uredbom (EZ) br. 1496/2001 (6), sadrži pogrešku. Ovu Uredbu, stoga, treba ispraviti.
(4)
Mjere predviđene ovom Uredbom u skladu su s mišljenjem Upravljačkog odbora za govedinu i teletinu,
DONIJELA JE OVU UREDBU:
Članak 1.
U Prilogu V. Uredbi (EZ) br. 562/2000 dodaje se sljedeća točka 3.:
„3. VAKUUMSKO PAKIRANJE ODREĐENIH POJEDINAČNIH KOMADA
Države članice mogu odlučiti da se dopusti vakuumsko pakiranje umjesto pojedinačnog pakiranja kako je predviđeno u točki 1. za komade obuhvaćene oznakama INT 12, 13, 14, 15, 16, 17 i 19.”
Članak 2.
Članak 1. stavak 2. točka (b) engleske verzije Uredbe (EZ) br. 1209/2001 glasi:
„(b)
interventni otkup može obuhvaćati sljedeće: prednje četvrtine s pet rebara dobivene ravnim rezom od trupova ili polovica iz članka 4. stavka 2. Uredbe (EZ) br. 562/2000; cijena prednjih četvrtina izračunava se primjenom koeficijenta 0,80 na cijenu trupa.”
Članak 3.
Ova Uredba stupa na snagu trećeg dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 31. srpnja 2001.

Labels: 3
17